Йордан Стубел
Връбница

chitanka.info

Набраха китки зелени

с росица росна росени,

набраха млада върбица —

венци да вият дечица.

Па всяха къща дариха

и пътя с шума покриха,

да бъде чисто пред храма,

прашинка утре да няма.

Нали на свята ослица

Христос ще мине, дечица,

на клонка жълта и бяла

затуй е птичка запяла.

Затуй е роса росила

и всичко, всичко измила,

затуй са клони и листи

от рано ясни и чисти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.